LPN ควัก 468 ล้าน ซื้อที่ดิน “เมืองนนทบุรี” ลุยโครงการวิลล่า 168-บ้านเดี่ยว
LPN ควัก 468 ล้าน ซื้อที่ดิน “เมืองนนทบุรี" ย่านตลาดขวัญ  ลุยพัฒนาโครงการวิลล่า 168 สะพานมหาเจษฎาบดินทร์-บ้านเดี่ยว มูลค่า 1.26 พันล้าน คาดเริ่มโอนกรรมสิทธิ์และรับรู้รายได้ภายในปี 67
LPN ควัก 468 ล้าน ซื้อที่ดิน “เมืองนนทบุรี" ย่านตลาดขวัญ ลุยพัฒนาโครงการวิลล่า 168 สะพานมหาเจษฎาบดินทร์-บ้านเดี่ยว มูลค่า 1.26 พันล้าน
1 ก.พ. 2566

นายโอภาส ศรีพยัคฆ์ ประธานเจ้าหน้าที่บริหารและกรรมการผู้จัดการ บริษัท แอล.พีเอ็น.ดีเวลลอปเมนท์ จำกัด (มหาชน) หรือ LPN เปิดเผยว่า บริษัทแจ้งซื้อที่ดินเปล่าบริเวณถนนนนทบุรี 1 (สะพานมหาเจษฎาบดินทรานุสรณ์) ที่ตั้งตำบลบางกร่าง อำเภอเมืองนนทบุรี (ตลาดขวัญ) จังหวัดนนทบุรี เลขที่โฉนด 7393, 251906, 251907, 251908, 251909, 251910, 7392,6492 รวมเนื้อที่ 9,159.4 ตารางวา  รวมมูลค่า 467,746,900 บาท โดยกำหนดชำระเงินสดทั้งหมดในวันโอนกรรมสิทธิ์
โดยผลประโยชน์ที่จะเกิดขึ้นกับบริษัทจดทะเบียน เพื่อนำไปพัฒนาโครงการวิลล่า 168 สะพานมหาเจษฎาบดินทร์, บ้านเดี่ยวเพื่อการพักอาศัย ประมาณ 83 ยูนิต มูลค่าของโครงการประมาณ 1,258 ล้านบาท ระยะเวลาการขายและการพัฒนาโครงการประมาณ 9 เดือน โดยจะเปิดตัวโครงการภายในไตรมาส 4/66 คาดเริ่มโอนกรรมสิทธิ์และรับรู้รายได้ภายในปี 67 และได้ผลตอบแทนเบื้องต้นประมาณร้อยละ 30